钦定古今图书集成/明伦汇编/氏族典/第171卷 > 《廖用贤尚友录》 > 班穉
## 钦定古今图书集成/明伦汇编/氏族典/第171卷 > 《廖用贤尚友录》 > 班穉

按《汉书叙传》：“况子穉，少为黄门郎中常侍，方直自守。
成帝季年，立定陶王为太子，数遣中盾请问近臣，穉
独不敢答。哀帝即位，出为西河属国都尉，迁广平相。
王莽少与穉兄弟同列友善，兄事斿而弟畜穉。斿之
卒也，修缌麻赙赗甚厚。平帝即位，太后临朝，莽秉政，
方欲文致太平，使使者分行风俗，采颂声，而穉无所”
上。甄丰劾穉，穉惧，上书谢罪，愿归相印。入补延陵园
郎，太后许焉。食故禄终身。由是班氏不显，莽朝亦不
罹咎。